CELEX: 32019D1613
Language: sl
Date: 2019-09-25 00:00:00
Title: Sklep Političnega in varnostnega odbora (SZVP) 2019/1613 z dne 25. septembra 2019 o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (ATALANTA/3/2019)

30.9.2019   
               
               
                  SL
               
               
                  Uradni list Evropske unije
               
               
                  L 250/84
               
            
         SKLEP POLITIČNEGA IN VARNOSTNEGA ODBORA (SZVP) 2019/1613
         z dne 25. septembra 2019
         o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (ATALANTA/3/2019)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (Atalanta) ter zlasti člena 6 Skupnega ukrepa,
         ob upoštevanju naslednjega:
         
                     (1)
                  
                  
                     Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje sklepov o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik operacije EU).
                  
               
                     (2)
                  
                  
                     S Sklepom Sveta (SZVP) 2018/1083 (2) je bil 30. julija 2018 za poveljnika operacije EU od 29. marca 2019 imenovan viceadmiral Antonio MARTORELL LACAVE.
                  
               
                     (3)
                  
                  
                     Španski vojaški organi so predlagali, da bi viceadmirala Antonia MARTORELLA LACAVEJA kot poveljnika operacije EU nasledil generalmajor Antonio PLANELLS PALAU.
                  
               
                     (4)
                  
                  
                     Vojaški odbor EU je 5. septembra 2019 podprl imenovanje generalmajorja Antonia PLANELLSA PALAUA za poveljnika operacije EUNAVFOR Atalanta od 1. oktobra 2019.
                  
               
                     (5)
                  
                  
                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
                  
               SPREJEL NASLEDNJI SKLEP:
         
            Člen 1
            Generalmajor Antonio PLANELLS PALAU je od 1. oktobra 2019 imenovan za poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
         
         
            Člen 2
            Ta sklep se uporablja od 1. oktobra 2019.
         
         
            V Bruslju, 25. septembra 2019
            
               
                  Za Politični in varnostni odbor
               
               
                  Predsednica
               
               S. FROM-EMMESBERGER
            
         
         
            (1)  UL L 301, 12.11.2008, str. 33.
         
            (2)  Sklep Sveta (SZVP) 2018/1083 z dne 30. julija 2018 o spremembi Skupnega ukrepa 2008/851/SZVP o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (UL L 194, 31.7.2018, str. 142).